alexandrainst/scandi-wiki huggingface dataset:
Skøelv

Skøelv er den nest største bygda i Sørreisa kommune i Troms og et tettsted. Tettstedet ligger fire kilometer vest for kommunesentret, ved Skøelvas utløp i Reisafjorden. Stedet hadde  innbyggere . Stedet har egen barnehage, småskole (1.-4. klasse) og idrettslag. Her ligger dessuten Skøelv kapell. Skøelv er sammenvokst med nabobygda Bakkejord i øst. Det er dessuten bebyggelse et godt stykke innover i Skøelvdalen. Innbefattet de nærliggende grendene Bakkejord, Skøelvdal og Smørsgård har Skøelv i overkant av 500 innbyggere.

Skøelv er et viktig knutepunkt i kommunen. Fylkesvei 84, med endepunkt i Sørreisa i øst, går gjennom bygda og fortsetter sørvestover gjennom Skøelvdalen til Salangen. I sentrum av bygda svinger Fv211 av fra fylkesvei 84, og følger Solbergfjorden vestover mot Espenes og Brøstadbotn i Dyrøy.

Etymologi 
Gården Reisu i sudra bothnenom har fått navn etter elva med samme navn. Elvenavnet Reisa betegner ei elv som på kort tid får stor vannføring og dermed ofte gjør stor skade i flomtiden. Navnet har sin rot i det gammelnorske ordet risa, som betyr å reise eller stige. Mye tyder på at denne gården er den samme som i 1567 har navnet Skadelffuinn, senere skrevet Schodelffen og Skøelv. Etter svartedauden har sannsynligvis elvenavnet Reisa gått over til å bli navn på fjorden. Det grunne partiet av fjorden fikk navnet Grunnreisa. Bygda rundt fjorden fikk også navnet Reisa. Prefikset Sør- kom til senere for å skille denne bygda fra bygda med sammen navn lenger nord, som fikk navnet Nordreisa.

Grunnkretser
Det er fire grunnkretser i Skøelvområdet, og grensene til alle disse møtes i sentrum av bygda:
Øvre Bakkejord (47,6 km²) utgjør den sørøstlige delen av bygda, langs Skøelvas østside, men innbefatter også et større område, blant annet Skardalen og noen av fjella innenfor.
Skøelvdal (12,45 km²) strekker seg sørover langs fylkesvei 84, på Skøelvas vestside.
Smørsgård (14,15 km²) ligger i vest, langs Solbergfjorden, og strekker seg fram til kommunegrensa mot Dyrøy. Langs Fv211 ligger Bjørgatunnelen. Til grunnkretsen tilhører noen få boliger i selve Skøelv, like ved fylkesveikrysset, mens mesteparten av innbyggerne bor i den mindre nabobygda som bærer grunnkretsens navn og ligger ved Reisafjordens utløp i Solbergfjorden.
Nedre Bakkejord (3,28 km²) strekker seg østover langs Reisfjorden, innover mot Sørreisa, og omfatter i hovedsak bygda Bakkejord, men også boligfeltet Solmoen i Skøelv.

Alle grunnkretsene tilhører delområdet Sørreisa sør.

Innbyggertall i grunnkretsene:

Referanser

Bosetninger i Sørreisa
Tettsteder i Troms og Finnmark
Aleksandr Lebedev

Aleksandr Viktorovitsj Lebedev (russisk: Александр Викторович Лебедев, født 29. mai 1987 i Moskva i Sovjetunionen), er en russisk skøyteløper som representerte hjemlandet under Vinter-OL 2010 i Vancouver.

Personlige rekorder 
Oppdatert pr 20. mai 2011

Meritter

Internasjonale mesterskap 
Olympiske leker (Vinter) deltatt i ett OL ved 3 konkurranser.
 Vancouver 2010 på 500m, 1000m og 1500m.
 beste resultat individuelt 32.-plass på 500m i Vancouver 2010.

Sprint-VM på skøyter deltatt i 2 sprint-VM.
 Heerenveen 2008 og Obihiro 2010.
 beste resultat 25.-plass sammenlagt i Obihiro 2010.

Enkeltdistanse-VM på skøyter deltatt i ett enkeltdistanse-VM ved en konkurranse.
 Richmond 2009 på 1000m.
 beste resultat 13.-plass på 1000m i Richmond 2009.

Junior-VM på skøyter deltatt i ett junior-VM ved en konkurranse.
 Erfurt 2006 i lagtempo.
 beste resultat 9.-plass på lagtempo i Erfurt 2006.

Sammenlagt i Verdenscupen 
Oppdatert etter sesongen 2010/11.

Referanser

Eksterne lenker 
 
  Profil på www.cska.ru
  Profil på Russlands skøyteforbund sider
  Profil på Jakub Majerski's Speedskating database (Adelskalender distanser og sammenlagt)
  Profil på ISU sine nettsider. (distanseresultater)
  Profil på SpeedskatingResults.com (personlige rekorder og resultater)
  Profil på The-Sports.org (mesterskapsresultater)
  Profil på Effesport.nl (noen resultater)
  Profil på NBC Olympics 2010
  Profil på BBC Sport Olympics 2010
  Profil på Yahoo Sports Olympics 2010
Bilder
  Bilder på SpeedSkatingPhotos.info/DesgPhoto.com

Russiske skøyteløpere
Deltakere for Russland under Vinter-OL 2010
Skøyteløpere under Vinter-OL 2010
Deltakere for Russland i enkeltdistanse-VM på skøyter
Personer fra Moskva
Artikler i skøytesportprosjektet
Fødsler i 1987
Martin Brekke

Martin Brekke (født 18. juli 1992) er en norsk tidligere fotballspiller.

Han er en anvendelig spiller som kan spille både høyre og venstre kant, men trives best på topp. Brekke noterte seg for hele 16 scoringer i 3. divisjon sesongen 2010, for Larvik Turn. Brekke har tidligere spilt for Stag SK, Halsen IF og Larvik Turn før han 3. desember 2010 skrev under på en 4 års proffkontrakt med SF, bare 18 år gammel. Han fikk tildelt drakt nr. 20.

Unggutten debuterte i Adeccoligaen 08. mai 2011 da han ble byttet inn knappe 20 minutter før slutt mot Kongsvinger IL hjemme på Komplett.no Arena.

Referanser

Eksterne lenker 
 

Norske fotballspillere
Fotballspillere for Larvik Turn IF
Fotballspillere for Sandefjord Fotball
Fødsler i 1992
Vindskie

Vindskie også vindski eller vindskei, av norrønt vindskeið, er et bord som er festet på høykant langs kanten av taket ved en gavl, for å hindre vinden i å få tak mellom taktroet og taktekkingen. I Gulatingslova er vindski nevnt som en delene i et naust.

Ofte ligger det flere vindskier utenpå hverandre, og på moderne tak er det som regel spikret på et horisontalt vannbord som overlapper taktekkingen.

Referanser

Litteratur
Ahlstrand, Jan Torsten.; Arkitekturtermer. Lund: Studentlitteratur, 1976, ISBN 91-44-02852-0

Bygningsdetaljer
Venstres Ungdom

For et norsk politisk ungdomsparti, se Unge Venstre

Venstres Ungdom (VU) er ungdomsorganisasjonen til det liberale politiske partiet Venstre i Danmark. Den første lokalforeningen ble opprettet i Kolding den 24. september 1908, og etter en rekke lignende opprettelser, ble landsorganisasjonen stiftet på et stort utendørsstevne den 7. juli 1912. I 1950-årene hadde Venstres Ungdom over 54 000 medlemmer.


Formenn

Referanser

Litteratur

Eksterne lenker 
 

Politiske ungdomspartier i Danmark
Venstre (Danmark)
Politiske partier etablert i 1908
1908 i Danmark
Daniel Ricciardo

Daniel Ricciardo (født 1. juli 1989 i Perth, Vest-Australia) er en australsk racerfører som sist konkurrerte i Formel 1 for McLaren Team. Han har tidligere kjørt for Red Bull Racing, men i 2019 og 2020 kjørte han for Renault F1 før han begynte å kjøre for McLaren i 2021 etter at Carlos Sainz jr. gikk til Scuderia Ferrari. Fra 2023-sesongen er Ricciardo tilbake hos Red Bull Racing som tredjefører.

Han vant det britiske Formel 3-mesterskapet i 2009. Han kjørte for Red Bull Racing fra 2008 til og med 2018-sesongen. Riccardo startet i Red Bulls juniorlag som 18 åring. Proffdebuten kom i 2014, da han overtok setet i Red Bull Racing etter sin landsmann Mark Webber som la opp etter 2013-sesongen.

Resultater

Karriereoversikt

Fullstendige Formel 1-resultater 
 Se også: Forklaring på F1-resultater

Noter til tabellene:
† - Føreren brøt løpet, men ble klassifisert ettersom han hadde fullført over 90% av løpsdistansen.
‡ - Halvparten av poengene ble tildelt under Belgias Grand Prix 2021 etter at under 75% av løpsdistansen ble fullført på grunn av kraftig regn.P - pole position.
R - raskeste runde. 
* - Sesongen pågår.

Referanser

Eksterne lenker 
 
 
 
 

Australske Formel 1-førere
Personer fra Perth
Zoltán Soós-Ruszka Hradetzky

Zoltán Soós-Ruszka Hradetzky (født 16. april 1902 i Budapest, død 8. juli 1992 i Kansas City i Missouri) var en ungarsk sportsskytter som deltok i de olympiske leker 1932 i Los Angeles og 1936 i Berlin.

Hradetzky vant en olympisk bronsemedalje i skyting under OL 1932 i Los Angeles. Han kom på tredjeplass på 50 meter rifle liggende med 293 poeng bak Bertil Rönnmark fra Sverige og Gustavo Huet Mexico, begge med 294 poeng. Det var 26 skyttere fra ni nasjoner som deltok i konkurransen som ble avholdt 13. august.

OL-medaljer 
  1932  Los Angeles – Bronse i skyting, 50 meter rifle, liggende  Ungarn

Eksterne lenker 
 

Ungarske skyttere
Deltakere for Ungarn under Sommer-OL 1932
Skyttere under Sommer-OL 1932
Deltakere for Ungarn under Sommer-OL 1936
Skyttere under Sommer-OL 1936
Medaljevinnere under Sommer-OL 1932
Personer fra Budapest
Fødsler i 1902
Dødsfall i 1992
Olympiske medaljevinnere i skyting
Kolsdalen

Kolsdalen er en liten dal i Kristiansand kommune som strekker seg fra Tinnheia, vest for Kolsberg til Kolsdalsbukta. Nord for Vesterveien er dalen ubebygd, sør for veien ligger Xstrata Nickel Nikkelverk og et mindre tankanlegg, begge med dypvannskai mot Vestre havn innerst i Kristiansandsfjorden. 

Kristiansands geografi
Alla Sjabanova

Alla Sergejevna Sjabanova (russisk: Алла Сергеевна Шабанова, født 25. oktober 1982 i Dresden, Sachsen i Øst-Tyskland), er en russisk skøyteløper som representerte Russland under Vinter-OL 2010 i Vancouver.

Personlige rekorder 
Oppdatert pr 20. mai 2011

Meritter

Internasjonale mesterskap 
Olympiske leker (Vinter) deltatt i ett OL ved 2 konkurranser.
 Vancouver 2010 på 1 500 m og Lagtempo.
 beste resultat 7.-plass på lagtempo og individuelt 12.-plass på 1 500 m i Vancouver 2010.

Allround-VM på skøyter deltatt i ett allround-VM.
 Hamar 2009.
 beste resultat 11.-plass sammenlagt i Hamar 2009.

Sprint-VM på skøyter deltatt i ett sprint-VM.
 Heerenveen 2011.
 beste resultat 22.-plass sammenlagt i Heerenveen 2011.

Enkeltdistanse-VM på skøyter deltatt i ett enkeltdistanse-VM ved 2 konkurranser.
 Richmond 2009 på 1 500 m og Lagtempo.
 beste resultat 4.-plass på lagtempo og individuelt 14.-plass 1 500 m i Richmond 2009.

EM på skøyter deltatt i ett EM. 
 Heerenveen 2009.
 beste resultat 13.-plass sammenlagt i Heerenveen 2009.

Junior-VM på skøyter deltatt i ett VM ved en konkurranse.
 Groningen 2001 i sammenlagt.
 beste resultat 19.-plass sammenlagt i Groningen 2001.

Sammenlagt i Verdenscupen 
Oppdatert etter sesongen 2010/11.

Referanser

Eksterne lenker 
 
  Alla Sjabanova på SpeedskatingResults.com (personlige rekorder og resultater)
  Alla Sjabanova på Jakub Majerski's Speedskating database (Adelskalender distanser og sammenlagt)
  Alla Sjabanova på The-Sports.org (mesterskapsresultater)
  Profil på Russlands skøyteforbund sider
  Profil på ISU sine nettsider. (distanseresultater)
  Profil på Effesport.nl (noen resultater)
  Profil på SportNavigator.nl (personlige rekorder og info)
  Profil på NBC Olympics 2010
  Profil på BBC Sport Olympics 2010
  Profil på Yahoo Sports Olympics 2010
Bilder
  Bilder av Alla Sjabanova på SpeedSkatingPhotos.info/DesgPhoto.com

Russiske skøyteløpere
Deltakere for Russland under Vinter-OL 2010
Skøyteløpere under Vinter-OL 2010
Deltakere for Russland i allround-VM på skøyter
Deltakere for Russland i enkeltdistanse-VM på skøyter
Personer fra Dresden
Artikler i skøytesportprosjektet
Fjellsjø gruve

Fjellsjø gruve var en liten gruve til Røros Kobberverk beliggende i det såkalte Nordgruvefeltet ca 14 km nord-nordvest for Røros. Gruven ligger i Gråhøgda, knappe tre km nordvest for det mer kjente Kongens gruve. Det ble gjort forsøksdrift 1953-56 uten at malmforkomsten ble funnet drivverdig.

Fjellsjøforekomsten ble påvist i 1945 ved Turammålinger, og på grunnlag av diamantboringer ble forsøksdrift satt i gang i 1953. Det ble drevet ned en slepsynk til ca. 80 meters dyp (lengde 120 m) med tverrorter for å undersøke forekomsten. Forekomsten er plateformet, med stor utstrekning (>2000 m i Ø-V retning og bredde 200-450 m). Den ligger fra 30-80 m under dagen og er relativt flattliggende med et slakt fall mot øst. Malmen består av pyritt med mindre mengder sinkblende og kobberkis. Mektigheten viste seg for liten til drift og hengfjellet viste seg også å være av meget dårlig kvalitet. Forsøksdriften ble derfor innstilt i 1956.

Nye boringer i 1975 viste tilstedeværelse av underliggende malmsone, ca 35 m under hovedsonen, bestående av flere striper med massivmineralisering bestående av pyritt, magnetkis, kobberkis og sinkblende. SP i det ene borhullet som gikk gjennom sonen antyder enten en begrenset utstrekning eller lav ledningsevne på denne mineraliseringen.

Malmdatabasen, NGU 

 Fjellsjø gruve: NGU-ID 1640-007
 Elementer: Kis, Zn, Cu

Kilder 

Malmdatabasen, NGU
Verdensarven Røros – Røros kobberverk
Gunnar Brun Nissen, Røros Kobberverk 1644-1974, ISBN 82-7175-008-9

Historiske kobberverk
Næringsliv i Røros
Røros bergstad og Circumferensen
Solomon Okoronkwo

Solomon Ndubisi Okoronkwo (født 2. mars 1987 i Enugu, Nigeria) er en nigeriansk fotballspiller.

Okoronkwo ble oppdaget i 2004 av FIFA-agenten Marcelo Houseman, som tok han med til Hertha Berlin i Tyskland. Der ble han værende fra 2005 til 2008. Høsten 2006 ble det lite spilletid for Okoronkwo, og ble derfor utlånt til 2. Bundesliga-laget Rot-Weiss Essen for å få kamptrening. I august 2008 ble han solgt fra Hertha Berlin til den russiske klubben Saturn Moskva Oblast for om lag 1,4 millioner euro og skrev under en kontrakt for to og et halvt år. Sarturn Moskva Oblast gikk konkurs i januar 2011 slik at Okoronkwo havnet i Aalesund. Okoronkwo er nå klubbløs (2017). Han deltok i den nigerianske fotballtroppen under Sommer-OL 2008 i Beijing, hvor han var med å ta sølvmedalje etter finaletap mot Argentina.

Referanser

Eksterne lenker 
 

Nigerianske fotballspillere
Olympiske sølvmedaljevinnere for Nigeria
Medaljevinnere under Sommer-OL 2008
Deltakere for Nigeria under Sommer-OL 2008
Fotballspillere under Sommer-OL 2008
Fotballspillere for Hertha BSC Berlin
Fotballspillere for Rot-Weiss Essen
Fotballspillere for FK Saturn Moskva Oblast
Fotballspillere for Aalesunds FK
Personer fra Enugu State
Fødsler i 1987
Olympiske medaljevinnere i fotball
Skjæringsbrua

Skjæringsbrua er en veibro som løper over Bergensbanen langs Ringveien i Ringerike kommune, like vest av Hønefoss stasjon.

Broen går over Storskjæringa, ei stor skjæring som ble anlagt i forbindelse med byggingen av Bergensbanen. Broen har tredekke, og er for smal til at man kan kjøre bil i begge retninger samtidig. Den har i senere år også fått anlagt en parallell gang- og sykkelbro mot øst. Sørumsgata tar av fra Ringveien i sørenden av Skjæringsbrua og løper vestover mot Sørumsmarka.

Jernbane i Viken
Norderhov
Veibroer i Viken
Jekaterina Malysjeva

Jekaterina Aleksandrovna Malysjeva (russisk: Екатерина Александровна Малышева, født 28. januar 1987 i Horodok rajon, Lviv oblast, Ukraina i Sovjetunionen), er en russisk skøyteløper som representerte Russland under Vinter-OL 2010 i Vancouver.

Personlige rekorder 
Oppdatert pr 20. mai 2011

Meritter

Internasjonale mesterskap 
Olympiske leker (Vinter) deltatt i ett OL ved 2 konkurranser.
 Vancouver 2010 på 500m, 1000m.
 beste resultat 24.-plass på 500m i Vancouver 2010.

Sprint-VM på skøyter deltatt i 3 sprint-VM.
 Heerenveen 2008, Moskva 2009, og Obihiro 2010.
 beste resultat 5.-plass sammenlagt i Obihiro 2010.

Enkeltdistanse-VM på skøyter deltatt i ett enkeltdistanse-VM ved 2 konkurranser.
 Richmond 2009 på 500m og 1000m.
 beste resultat 15.-plass 500m i Richmond 2009.

EM på skøyter deltatt i ett EM. 
 Collalbo 2007.
 beste resultat 20.-plass sammenlagt i Collalbo 2007.

Junior-VM på skøyter deltatt i 3 VM ved 6 konkurranser.
 Roseville 2004 i sammenlagt og lagtempo, Seinäjoki 2005 i sammenlagt og Lagtempo og Erfurt 2006 i sammenlagt og Lagtempo.
 beste resultat 5.-plass på lagtempo i Roseville 2004 og individuelt 15.-plass sammenlagt i Seinäjoki 2005.

Sammenlagt i Verdenscupen 
Oppdatert etter sesongen 2010/11.

Referanser

Eksterne lenker 
 
  Jekaterina Malysjeva på SpeedskatingResults.com (personlige rekorder og resultater)
  Jekaterina Malysjeva på Jakub Majerski's Speedskating database (Adelskalender distanser og sammenlagt)
  Jekaterina Malysjeva på The-Sports.org (mesterskapsresultater)
  Profil  på www.cska.ru
  Profil på Russlands skøyteforbund sider
  Profil på ISU sine nettsider. (distanseresultater)
  Profil på Effesport.nl (noen resultater)
  Profil  på SportNavigator.nl (personlige rekorder og info)
  Profil på NBC Olympics 2010
  Profil på BBC Sport Olympics 2010
  Profil på Yahoo Sports Olympics 2010
 
Bilder
  Bilder på SpeedSkatingPhotos.info/DesgPhoto.com

Russiske skøyteløpere
Deltakere for Russland under Vinter-OL 2010
Skøyteløpere under Vinter-OL 2010
Deltakere for Russland under Vinter-OL 2014
Skøyteløpere under Vinter-OL 2014
Deltakere for Russland i enkeltdistanse-VM på skøyter
Personer fra Tsjeljabinsk
Artikler i skøytesportprosjektet
Fødsler i 1987
Nordens hus (Island)

Nordens hus (islandsk Norræna húsið, finsk Pohjolan talo) er en kulturstiftelse og et kulturhus i Reykjavík, drevet med støtte fra Nordisk ministerråd. Nordens hus har som mål å fremme og styrke båndene mellom Island og de andre nordiske landene.

Huset er tegnet av den finske arkitekten og designeren Alvar Aalto og ble innviet i 1968. Det rommer blant annet et  bibliotek, en kafé og kontorer for de nordiske landenes sendelektorer ved Háskóli Íslands.

Se også
 Norðurlandahúsið i Torshamn, Færøyene.

Eksterne lenker 
 

Etableringer i 1968
Nordisk ministerråd
Kulturinstitusjoner
Reykjavík
Nazcasule

Nazcasule er en art i gruppen pelikanfugler.

Den ble tidligere regnet som en underart av maskesule (Sula dactylatra), men regnes nå som en egen art.

Eksterne lenker 
 
  Offer blir overgriper - forskning.no

Sulefugler
Dyr formelt beskrevet av Walter Rothschild
Fugler formelt beskrevet i 1902
Atradius

Atradius er et nederlandsk kredittforsikringsselskap. Markedsandelen i Norge er omkring 50 %.

Atradius er et av verdens største kredittforsikringsselskaper og er tilstede i mer enn 50 land. Selskapet har 3.700 ansatte og omsatte for EUR 1,9 milliarder i 2020. Selskapet er vurdert som A (excellent) outlook stable av A.M. Best og A2 outlook stable av Moody's.

Atradius tilbyr kredittforsikring, garantier og inkasso.

Gruppen er et konsern dannet gjennom sammenslåing av flere internasjonale kredittforsikringsselskaper med utgangspunkt i Australia, Belgia, Danmark, Frankrike, Tyskland, Irland, Italia, Mexico, Nederland, Norge, New Zealand, Storbritannia og USA. Konsernet har hovedkontor i Amsterdam, og er eid av spanske Grupo Catalana Occidente.

Historie 
Navnet Atradius ble lansert i august 2003, etter et navneskifte fra daværende Gerling NCM. Selskapet ble da en global leverandør av kredittforsikring. Gerling NCM ble etablert i 2001 gjennom en sammenslåing av det tyske kredittforsikringskonsernet Gerling-Konzern Speziale Kreditversichering (GKS) og det nederlandske kredittforsikringsselskapet Nederlandsche Credietverzekering Maatschappij (NCM). Navnebyttet var fullstendig gjennomført i januar 2004.

Som aksjonær ble Gerling Group erstattet av en gruppe internasjonale finansielle investorer, blant annet Swiss Re (verdens største reassuranseselskap), Deutsche Bank, Sal Oppenheim, Seguros Catalan Occidente (spansk selskap innen finansielle tjenester), og Crèdito y Caución (et stort kredittforsikringsselskap).

Aksjonærer 
 Grupo Crédito y Caución (Grupo CYC) er en holdingselskap som Grupo Catalana Occidente er majoritetseier i med 73,84 %.
 Grupo Catalana Occidente (GCO) er morselskap for en gruppe av forsikringsselskaper. GCO er notert på Barcelona og Madrid børsene. GCO eier 83,20 % av Atradius NV, hvorav 35,77 % direkte eid og 47,43 % eies indirekte gjennom Grupo CYC holdingselskap. GCO kontrollerer 100 % av de stemmeberettigede aksjene.

Referanser

Eksterne lenker 
 Atradius

Nederlandske selskaper
Etableringer i 1925
Ove Sellberg

Ove Sellberg (født 15. oktober 1959) er en svensk tidligere profesjonell golfspiller. Han ble den første svenske spiller som vant en turnering på Europatouren da han vant Epson Grand Prix i 1986.

Sellberg ble profesjonell i 1982.

Meritter

Seire på Europatouren 
 1990 Belgian Open
 1989 Open De Baleares
 1986 Epson Grand Prix of Europe Matchplay Championship

Eksterne lenker 
 
  Profil på europeantour.com

Svenske golfspillere
Anders Forsbrand

Anders Forsbrand (født 1. april 1961) er en svensk profesjonell golfspiller som spiller på European Seniors Tour.

Forsbrand ble profesjonell i 1981. Hans seier i Canon European Masters i 1987 var den andre svenske seieren på Europatouren, og den første i en slagspillkonkurranse.

Hans beste plassering i en major-turnering var fjerdeplassen i The Open Championship i 1994. Han var i 1991 med på å vinne lagkonkurransene Dunhill Cup og World Cup for Sverige.

Meritter

Seire på Europatouren 
 1995 Mercedes German Masters
 1994 Moroccan Open
 1992 Cannes Open, Volvo Open Di Firenze
 1991 Volvo Open Di Firenze
 1987 Canon European Masters

Eksterne lenker 
 
 Profil på europeantour.com

Svenske golfspillere
Fødsler i 1961
Petersøya

Petersøya (tidl. også Petersøen) ligger i Storelva på Sørsiden i Hønefoss og er for det meste ei halvøy som brukes som et lokalt friluftsområde, men tidvis også ei øy når elva flommer. Petersøya har fått navn etter området som ble kalt Petersløkka, der Hønefoss kirke ligger i dag. Det var i sin tid eid av skreddermester Christian Pedersen.

Tilkomst til Petersøya går enten via turstien langs elva, fra Tippen eller Søndre park, eller via Hofgaards gate eller Kong Rings gate. Det er nedkjøring til halvøya ved Hønefoss kirkestue. Det var tidligere montert en gangbru over til området, som var farbar ved normal flom, men manglende vedlikehold førte til at den ble fjernet.

I senere år har det vært press på kommunen for å utnytte Petersøya til boligbebyggelser (blokker), men dette har blitt møtt med stor skepsis fra lokalbefolkningen, som ønsker å beholde området som et fritidsområde.

Bildegalleri

Referanser

Eksterne lenker 
 Petersøyas Venner

Hønefoss
James Smithson

James Smithson (født 1765 i Paris som James Lewis Macie, død 27. juni 1829 i Genova)  var en britisk  mineralog og kjemiker som gjorde seg bemerket for sin arv som ble testamentert til USA for å skape en etablering for økning og spredning av kunnskap. Dette ble til Smithsonian Institution.

Referanser 

Personer fra Paris
Engelske kjemikere
Smithsonian Institution
Mineraloger
Filantroper
Julija Litejkina

Julija Aleksandrovna Litejkina (født Julija Aleksandrovna Nemaja, russisk: Юлия Александровна Немая, født 30. desember 1977 i Khabarovsk kraj i Sovjetunionen), er en russisk skøyteløper som representerte hjemlandet under to påfølgende vinter-OL: i 2006 i Torino og i 2010 i Vancouver.

Personlige rekorder 
Oppdatert pr 20. mai 2011

Meritter

Internasjonale mesterskap 
Olympiske leker (Vinter) deltatt i 2 OL ved 2 konkurranser.
 Torino 2006 på 500m og Vancouver 2010 på 500m.
 beste resultat 29.-plass på 500m i Torino 2006.

Sprint-VM på skøyter deltatt i 4 sprint-VM.
 Heerenveen 2006, Heerenveen 2008, Moskva 2009 og Obihiro 2010.
 beste resultat 11.-plass sammenlagt i Obihiro 2010.

Enkeltdistanse-VM på skøyter deltatt i 2 enkeltdistanse-VM ved 3 konkurranser.
 Nagano 2008 på 500m og 1000m, Richmond 2009 på 500m.
 beste resultat 5.-plass 500m i Richmond 2009.

Sammenlagt i Verdenscupen 
Oppdatert etter sesongen 2010/11.

Personlig 
Hennes navn som gift er nå Julija Litejkina.

Referanser

Eksterne lenker 
 
  Julija Litejkina på Jakub Majerski's Speedskating database (Adelskalender distanser og sammenlagt)
  Julija Litejkina på SpeedskatingResults.com (personlige rekorder og resultater fra og med 2007/08-sesongen)
  Profil som Yuliya Litejkina, Yuliya Liteykina og Yuliya Nemaya på The-Sports.org (mesterskaps- og noen verdenscup-resultater)
  Julija Litejkina på ISU sine nettsider. (distanseresultater)
  Julija Litejkina på olymp2010.rian.ru
  Julija Litejkina på Russlands skøyteforbund sider
  Profil på Effesport.nl (noen resultater)
  Profil  på SportNavigator.nl (personlige rekorder og info)
  Profil på NBC Olympics 2010
  Profil på BBC Sport Olympics 2010
  Profil på Yahoo Sports Olympics 2010 og på Yahoo Sports Olympics 2006.
Bilder
  Bilder av Julija Litejkina på SpeedSkatingPhotos.info/DesgPhoto.com

Russiske skøyteløpere
Deltakere for Russland under Vinter-OL 2006
Skøyteløpere under Vinter-OL 2006
Deltakere for Russland under Vinter-OL 2010
Skøyteløpere under Vinter-OL 2010
Deltakere for Russland i enkeltdistanse-VM på skøyter
Personer fra Khabarovsk
Artikler i skøytesportprosjektet
Fødsler i 1977